TAS a întors decizia și a anulat excluderea lui Manchester City din UEFA Champions League.
Manchester City a aflat astăzi verdictul Tribunalului de Arbitraj Sportiv. Tribunalul de la Lausanne a avut 3 zile de audieri în luna iunie și a întors decizia UEFA. Iniţial, UEFA a exclus-o pentru 2 ani pe Man City din UEFA Champions League.
E o zi istorică în fotbal. Manchester City a descoperit verdictul după apelul făcut la TAS. Echipa lui Pep Guardiola a scăpat de suspendarea pe 2 ani primită şi va putea juca în următorul sezon al UEFA Champions League.Manchester City a fost investigată de către UEFA după dezvăluirile făcute de revista germană, Der Spiegel, în 2018. În luna februarie, UEFA a anunţat excluderea lui Manchester City pentru 2 ani din UEFA Champions League şi o amendă de 30 de milioane de euro. UEFA a luat această decizie după ce a găsit-o vinovată pe City pentru că a "umflat" sumele primite de la sponsori în perioada 2012-2016.Însă Tribunalul de la Lausanne a anunţat astăzi că cei de la Manchester City nu sunt vinovaţi pentru ascunderea sumelor încasate din sponsorizări şi au întors decizia dată de UEFA în urmă cu 5 luni. Cei de la City vor trebui să plătească însă o amendă de 10 milioane de euro pentru că nu au cooperat cu comisia UEFA în cadrul procesului.